Eva Skaar

Eva Skaar (født 29. april 1954 i Tvedestrand) er en norsk billedkunstner, bosatt i Oslo.Norsk kunstnerleksikon, I-IV (1982-1986) Hun arbeider i hovedsak med oljemalerier, ofte i et formspråk i grenseland mellom figurativt og abstrakt.Kari Løvdal: «I en skaperprosess» i Tvedestrandsposten, 24. desember 2011, s. 8

Skaar har utdannelse fra Statens håndverks- og kunstindustriskole (1976–1980) og fire år ved Statens kunstakademi (1980–1984). I over 20 år har hun hatt eget atelier på Tøyen i Oslo. Hun maler ofte med en kraftig koloritt med tykke penselstrøk og legger gjerne oljemalingen lag på lag, noe som gir arbeidene hennes dybde og stofflighet.Marianne Drivdal: «Skaar stiller ut på galleri Heer i Oslo: Separatutstilling med 20 malerier» i Tvedestrandsposten 26. september 2013 I 1993 og 1995 deltok Skaar på Høstutstillingen, og hun har deltatt på Sørlandsutstillingen fem ganger (1980, 1981, 1983, 1986 og 1990). Hun har hatt separatutstillinger blant annet fire ganger på Galleri Heer i Oslo, på kunstforeninger i Kongsberg (1995), Tvedestrand (1992), Kragerø (1995) og Ski kunstforening (2006).Skaars CV på Galleri Heers hjemmesider (besøkt 23. april 2015)

Skaars kunst er innkjøpt av Riksgalleriet (1984), Tvedestrand kommune (1983 og 1992) og Kragerø kommune (1985). Hun har gjennom årene mottatt en rekke stipender og fire ganger har hun mottatt stipend fra Vederlagsfondet (siste gang i 2006). 

Eva Skaar har medlemskap i Norske billedkunstnere (NBK) og Landsforeningen Norske Malere (LNM). Hun er meditasjonslærer i Acem og medlem av  Acems faglige ledelse. Hvert år leder Eva Skaar påske og sommerretretter med drop-in på Halvorsbøle, Acems kurssenter nær Jevnaker.

 Referanser 

 Eksterne lenker 


Kategori:Norske malere
Kategori:Personer fra Tvedestrand kommune